เร่งระบายน้ำที่ท่วมขังพื้นที่อำเภอบ้านไผ่ จังหวัดขอนแก่น บรรเทาความเดือดร้อนให้กับประชาชน
นายประพิศ จันทร์มา อธิบดีกรมชลประทาน เปิดเผยว่า จากปริมาณฝนที่ตกหนักในพื้นที่อำเภอบ้านไผ่ จังหวัดขอนแก่น ส่งผลให้พื้นที่หมู่ 1, 3, 4, 12 ตำบลบ้านลาน อำเภอบ้านไผ่ มีน้ำหลากไหลเข้าท่วมพื้นที่การเกษตรประมาณ 1,000 ไร่ ระดับน้ำท่วมสูงขึ้น ปัจจุบันสถานการณ์ได้คลี่คลายลงแล้ว คงเหลือพื้นที่ลุ่มต่ำที่ยังคงน้ำท่วมขังประมาณ 200 ไร่ ทั้งนี้ ปริมาณน้ำจากพื้นที่ดังกล่าว จะไหลลงสู่ลำห้วยวังแคนไปรวมกับลำห้วยทราย ก่อนจะไหลลงสู่ลำห้วยจิก ที่มีลักษณะเล็กและแคบ ส่งผลให้การระบายน้ำเป็นไปได้ช้า ทำให้เกิดน้ำเอ่อล้นตลิ่งเข้าท่วมบ้านเรือนของประชาชน บริเวณชุมชนศาลเจ้า อำเภอบ้านไผ่ ประมาณ 10 หลังคาเรือน ระดับน้ำท่วม ซึ่งปริมาณน้ำทั้งหมดจะไหลลงสู่อ่างเก็บน้ำแก่งละว้าในลำดับต่อไป โครงการชลประทานขอนแก่น ร่วมกับสำนักงานป้องกันและบรรเทาสาธารณภัยจังหวัดขอนแก่นและหน่วยงานที่เกี่ยวข้อง หาแนวทางในการช่วยเหลือประชาชน โดยการวางแผนผันน้ำออกจากชุมชนในเขตอ.บ้านไผ่ อย่างเต็มศักยภาพ เพื่อบรรเทาความเดือดร้อนให้กับประชาชนให้มากที่สุด คาดว่าหากไม่มีฝนตกหนักลงมาเพิ่มเติม สถานการณ์จะกลับเข้าสู่ภาวะปกติภายใน 4-5 วันนี้